94 C. PLINII HIST. NAT. LIB. XXVI. 



nis dedere, quaterna quartanis, plura ceteris : alii om- 

 nibus, trs obolos cum pipere ex aqua mulsa. Verbenaca 

 quidem et jumentorum febribus in vino medetur : sed 

 in tertianis a tertio geniculo incisa, quartanis a quarto. 

 Bibitur et semen hyperici utriusque in quartanis, et 

 horroribus. Vettonicae farina , quae omnes horrores coer- 

 cet. Item panaces , adeo excalfactoria natura , ut per ni- 

 vem ituris bibere id perungique eo praecipiant. Et aristo- 

 lochia perfrictionibus resistit. 



Ad phrenesim, lethargum, carbunculos. 



LXXII. Phreneticos somhus sanat, qui contingit peu- 

 cedano ex aceto capiti infuso , anagallidum succo. E 

 diverso letbargicos excitare labor est : hoc praestante 

 (ut perhibent) ex aceto naribus tactis peucedani succo. 

 Contra insanias vettonica bibitur. Carbunculos rumpit 

 panaces. Sanat vettonicae farina ex aqua , aut brassica 

 cum thure , frequenti potu calidae : vel e carbone in 

 conspectu restincto, fa villa, digito sublata et illita : vel 

 plantago tusa. 



